**საქართველოს განათლების, მეცნიერების,  კულტურისა და სპორტის სამინისტროს**

**პიესების კონკურსი**

**< მარი სკლადოვსკა კიურის ცხოვრების შესახებ >**

კონკურსის მონაწილეებს ევალებათ, შექმნან ერთ ან ორმოქმედებიანი დრამატურგიული ნაწარმოები (პიესა) ნობელის პრემიის მფლობელი მეცნიერის, მარი სკლადოვსკა კიურის ცხოვრების და საქმიანობის შესახებ.

**აუცილებელი მოთხოვნაა**, პიესის სიუჟეტში ჩართული იყოს პოლონური წარმოშობის ქიმიკოსის მარი კიურის ბიოგრაფია; სიუჟეტში გადმოცემული უნდა იყოს მისი პროფესიული გზა და განვითარება, მეცნიერად ჩამოყალიბება და მიღწევები; არ არის შეზღუდული ბიოგრაფიის კონკრეტული დეტალების ან მონაკვეთების არჩევანი; თავისუფალია პიესის მთავარი თემა და აქცენტები (*სასურველია სიუჟეტში გამოჩნდეს ქალი მეცნიერის პერსპექტივა და მასთან დაკავშირებული აქტუალური საკითხები*).

**კონკურსში მონაწილეობა შეუძლიათ  20-35 წლის ახალგაზრდებს.**

საკონკურსო ნაწარმოებები შეფასდება შემდეგი კრიტერიუმებით:

* დრამატურგიული გამართულობა (გამართული სიუჟეტი და მოქმედების სტრუქტურა);
* მარი სკლადოვსკა კიურის ბიოგრაფიის და პროფესიული გზის წარმოჩენა პიესის სიუჟეტურ ხაზში;
* პიესის თეატრალური ორიგინალურობა.

კონკურსის მონაწილეებმა ნაწარმოებები უნდა მოგვაწოდონ ელექტრონულად (MS word დოკუმენტით) ელ. ფოსტაზე: writershousegeo@gmail.com

საკონკურსო ნაწარმოებების მიღების **ბოლო ვადა: 10 დეკემბერი, 18:00 საათი.**

**აუცილებელი მოთხოვნები:**

*პიესის ტექსტი დაბეჭდილი უნდა იყოს უნიკოდირებული ქართული შრიფტით და მოცულობა არ უნდა აღემატებოდეს 13,000 სიტყვას;*

*პიესას უნდა ჰქონდეს სათაური;*

*საკონკურსო ნაწარმოების ელექტრონულ დოკუმენტში (word) მითითებული უნდა იყოს ავტორის სახელი, გვარი, საკონტაქტო ინფორმაცია;*

*კონკურსანტმა ნამუშევრის გამოგზავნის დროს ელექტრონულ წერილში (იმეილში) უნდა მიუთითოს თავისი საკონტაქტო ინფორმაცია. იᲛეილის სათაურის ველში აუცილებლად უნდა მიუთითოს კონკურსის სახელი.*

*საკონკურსო ნაწარმოებები შემოწმდება პლაგიატზე. არ უნდა გამოგზავნოთ უკვე გამოქვეყნებული (ონლაინ ან ბეჭდურად) ან სხვა კონკურსებში გაგზავნილი ლიტერატურული ტექსტები. პლაგიატის აღმოჩენის შემთხვევაში, მონაწილე კონკურსიდან მოიხსნება.*

**მწერალთა სახლი და კონკურსის ჟიურის წევრები იტოვებენ უფლებას, პირობების გაუთვალისწინებლობის შემთხვევაში, არ განიხილონ საკონკურსო ნაწარმოები.**

***საქართველოს განათლების, მეცნიერების,  კულტურისა და სპორტის სამინისტრო უფლებას იტოვებს, გამარჯვებული კონკურსანტის ლიტერატურული ნაწარმოებების დედანი და თარგმანი გამოიყენოს თეატრალური დადგმისთვის, გამოაქვეყნოს ონლაინ ან ბეჭდური სახით.***

*სასარგებლო ბმულები ინფორმაციის მოძიებისთვის:*

[*https://www.britannica.com/biography/Marie-Curie*](https://www.britannica.com/biography/Marie-Curie)

[*https://www.nobelprize.org/prizes/physics/1903/marie-curie/biographical/*](https://www.nobelprize.org/prizes/physics/1903/marie-curie/biographical/)

[*https://rad.washington.edu/blog/featured-history-marie-sklodowska-curie/*](https://rad.washington.edu/blog/featured-history-marie-sklodowska-curie/)